EkBass/fiwiki-20250220-pages-articles huggingface dataset:
Niclas Tenhovuori

Niclas Juhani Tenhovuori (s. 28. toukokuuta 2002 Helsinki) on suomalainen jääkiekkoilija, joka edustaa Mestis-joukkue Kiekko-Vantaata. Hän on pelipaikaltaan oikea laitahyökkääjä. Tenhovuori laukoo oikealta. == Ura == === Seuraura === Tenhovuori on Karhu-Kissojen kasvatti. Hän siirtyi C-juniori- ikäisenä Jokereihin. Tenhovuori toimi kaudella 2017–2018 seuran C-nuorten kapteenina. Kauden 2018–2019 päätteeksi hän voitti B-nuorten Suomen- mestaruuden. Toukokuussa 2021 Tenhuvuori teki Jokereiden vuoden mittaisen ja kaksisuuntaisen KHL-sopimuksen. Samalla hänen vahvistettiin siirtyvän kaudeksi 2021–2022 Mestis-joukkue Kiekko-Vantaan vahvuuteen. Tenhovuori pelasi siellä tulokaskautensa aikana 38 runkosarjaottelua tehopistein 9+12=21 ja kaksi playoff-ottelua ilman tehopisteitä. Hän pelasi myös yhden Suomen Cupin ottelun ilman tehopisteitä. Tenhovuori pelasi osan kaudestaan myös Jokereiden U20-joukkueessa. Hän ei pelannut kuitenkaan otteluakaan KHL:ssä. Tenhovuori teki toukokuussa 2022 vuoden mittaisen ja tryoutin sisältävän sopimuksen SM- liigajoukkue Hämeenlinnan Pallokerhon kanssa. Syyskuussa hän sai joukkueeseen kauden 2022–2023 kattavan jatkosopimuksen. Tenhovuori aloitti kautensa seuran U20-joukkueessa, kunnes hän loukkaantui kahden ottelun jälkeen. Tenhovuoren kuntouduttua lokakuussa HPK lainasi hänet alustavasti viikon mittaisella sopimuksella takaisin Kiekko-Vantaan Mestis-joukkueeseen, jossa Tenhovuori pelasi viisi ottelua. Marraskuussa HPK lainasi hänet toiseen Mestis- joukkueeseen, Forssan Palloseuraan. Tenhovuori teki HPK:ssa SM- liigadebyyttinsä Tapaninpäivänä 26. joulukuuta 2022 vieraissa Tapparaa vastaan. Hänet merkittiin joukkueen nelosketjun oikeaan laitaan Erkka Seppälän ja Eskil Woldin viereen. Tenhovuori sai ottelussa jääaikaa 6.15 minuuttia. Hänelle merkittiin myös teholukema –1. Tenhovuori pelasi HPK:ssa kahdeksan runkosarjaottelua ilman tehopisteitä. FPS:ssä hän pelasi kauden aikana kymmenen ottelua. Kaudeksi 2023–2024 Tenhovuori palasi Jokereihin pelaamaan Mestistä. Hän pelasi runkosarjassa 38 ottelua tehopistein 12+8=20, mutta Tenhovuori ei kuitenkaan pelannut pudotuspeleissä, vaan hän vahvisti yli- ikäisenä Jokereiden U20-joukkuetta. Tenhovuori palasi kaudeksi 2024–2025 vuoden mittaisella sopimuksella Kiekko-Vantaaseen. === Maajoukkueura === Tenhovuori on pelannut kolme nuorten ja yhden poikien maaottelun. == Muuta == Tenhovuori valmistui merkonomiksi Perho Liiketalousopistosta keväällä 2021. == Tilastot == 2019–2020 Jokerit A-SM 15 2 4 6 2 1 0 0 0 0 2020–2021 Jokerit U20-SM 19 10 8 18 8 – – – – – 2021–2022 Jokerit U20-SM 15 8 17 25 12 – – – – – Kiekko-Vantaa Mestis 38 9 12 21 4 2 0 0 0 0 2022–2023 HPK U20-SM 3 0 0 0 0 – – – – – HPK SM-liiga 8 0 0 0 27 – – – – – Kiekko-Vantaa Mestis 5 1 1 2 0 – – – – – FPS Mestis 10 3 5 8 0 – – – – – 2023–2024 Jokerit U20-SM 4 0 0 0 0 3 0 0 0 2 Jokerit Mestis 38 12 8 20 60 – – – – – 1 kausi yhteensä SM-liiga 8 0 0 0 27 – – – – – 3 kautta yhteensä Mestis 91 25 26 51 64 2 0 0 0 0 == Lähteet == * * * === Viitteet === Luokka:Suomalaiset jääkiekkoilijat Luokka:Kiekko-Vantaan pelaajat Luokka:Vuonna 2002 syntyneet Luokka:Elävät henkilöt
Mark-Posten

Mark-Posten (lyh. MkP) on ruotsalainen vuonna 2022 perustettu verkkolehti, jonka toimitus on Kinnassa. Se ilmestyy näköislehtenä kahdesti viikossa ja kuuluu Stampen Media -konserniin. ==Lähteet== ==Aiheesta muualla== * Lehden verkkosivut Luokka:Ruotsalaiset verkkolehdet Luokka:Markin kunta
Luettelo Salon hautausmaista

Luettelo Salon hautausmaista käsittää Salon kaupungin alueella olevia hautausmaita. == Hautausmaat == Salon seurakunnalla on 21 hautausmaata. Salon seutukunnassa tapahtui vuoden 2009 alussa kymmenen kunnan kuntaliitos, kun Halikon, Kiikalan, Kiskon, Kuusjoen, Muurlan, Perniön, Perttelin, Suomusjärven ja Särkisalon kunnat ja Salon kaupunki liittyivät uudeksi Salon kaupungiksi. Uskelan kunta oli liittynyt Saloon ja Angelniemen kunta Halikkoon jo vuoden 1967 alussa. Angelniemen seurakunta oli liittynyt Halikon seurakuntaan kuntaliitoksen myötä. Salon ja Uskelan seurakunnat olivat yhdistyneet vuonna 1948 Salo-Uskelan seurakunnaksi. Kirkkohallitus päätti helmikuussa 2008, että liitoskuntien seurakunnat lakkautetaan ja Saloon muodostetaan yksi seurakunta. Seurakunta on jaettu kymmeneen seurakunta-alueeseen liitosseurakuntien mukaisesti. Seurakunnalla ei ole yhteistä päähautausmaata. Halikon hautausmaa on Halikon alueen päähautausmaa ja Helisnummi Salo-Uskelan alueen. Teijon ruukin hautausmaa oli yksityinen, kunnes 2010 se siirtyi Salon seurakunnan haltuun. Halikossa on entisen Halikon sairaalan hautausmaa, joka on vihitty käyttöön vuonna 1932, ja jonne on tehty ensimmäinen hautaus seuraavana vuonna. Hautausmaa on perustettu sairaalan tarpeisiin ja sinne on haudattu potilaita ja henkilökunnan jäseniä. Hautausmaan alueeseen kuuluu myös vuoden 1918 punavankien teloituspaikka, jonka joukkohautaan on haudattu noin 40–50 vankia. Hautausmaata ei ole erotettu omaksi alueeksi, vaan se kuuluu sairaalan tilaan ja sen omistaa Varsinais-Suomen sairaanhoitopiirin kuntayhtymä. == Luettelo == Hautausmaa Sijainti Osoite Kartalla Vuosi Kuva Pinta-ala ha WD Angelniemen hautausmaa Angelniemi Angelniementie 261 1950 1,78 Halikon hautausmaa Halikko, kirkonkylä Kirkkorinne 1 Halikon sairaalan hautausmaa Halikko, Märynummi Märyntie 1 1932 125px 0,25 Helisnummen hautausmaa Salo, Sirkkula Hämeenkyläntie 2 1900-luvun alku 10 (yli) Kiikalan hautausmaa Kiikala Kirkkotie 1 Kiskon hautausmaa Kisko Kirkonkyläntie 31 Kuusjoen uusi hautausmaa Kuusjoki Kuusjoentie 530 1891 Kuusjoen vanha hautausmaa Kuusjoki Pappilankyläntie Muurlan uusi hautausmaa Muurla Muurlantie 347 1921 Muurlan vanha hautausmaa Muurla Muurlantie 347 1780 Perniön kappelihautausmaa Perniö Heikkiläntie 5 Perniön kirkon hautausmaa Perniö Lupajantie 6 Perttelin hautausmaa Pertteli Kaivolantie 150 Salon hautausmaa Salo, Palometsä Haukkalankatu 2 Suomusjärven hautausmaa Suomusjärven kirkonkylä Karjalohjantie 161 Särkisalon hautausmaa Särkisalo Kirkkopolku 4 Teijon hautausmaa Perniö, Teijo Telakkatie 27 B 1700-luvun puoliväli 0,6 Uskelan emäkirkon hautausmaa Salo, Uskelan Isokylä Vanha Perttelintie 169 Uskelan kirkkohautausmaa Salo, Uskela Sairaalantie 5 Vaskion hautausmaa Halikko, Vaskio Puutaivaantie 21 1956 1,35 Yliskylän Karhujoen hautausmaa Perniö, Yliskylä Yliskyläntie 25 Yliskylän kirkon hautausmaa Perniö, Yliskylä Yliskyläntie 45 == Lähteet == Hautausmaat *
Kilrootin voimalaitos

Kilrootin voimalaitos on Pohjois-Irlannin Antrimin kreivikunnassa sijaitseva lauhde- ja kaasuturbiinivoimalaitos. Laitoksen yksiköiden yhteissähköteho on 655 megawattia. Kivihiiltä ja raskasta polttoöljyä käyttävä kaksiyksikköinen lauhdevoimalaitos tuottaa 514 megawattia ja neliturbiininen kaasuturbiinilaitos 141 megawattia. Laitoksen yhteydessä on myös 10 megawatin Kilroot Advancion Energy Storage Array -akusto. Kilroot tuotti vuonna 2006 noin kolmasosan koko Pohjois-Irlannin sähkönkulutuksesta ja kuului maan sadan suurimman työnantajan joukkoon. (archive.org) Yhdysvaltalainen AES Corporation osti laitoksen vuonna 1992 Pohjois-Irlannin sähköntuotannon yksityistämisen yhteydessä. Lähellä Carrickfergusin kylää sijaitsevaa laitoksen omisti ennen tätä Northern Ireland Electricity. AES Corporation myi laitoksen edelleen tšekkiläisen EPH-sijoitusyhtiön EPUKI -tytäryhtiölle kesäkuussa 2019. Kilrootin pääyksikkö on Pohjois-Irlannin ainoa jäljellä oleva hiilivoimalaitos. Hiilen käyttö päättyy Yhdistyneessä kuningaskunnassa lokakuussa 2024, mitä ennen Kilrootin kaksi pääyksikköä siirtyvät käyttämään maakaasua. EPUKI tilasi kaksi korvaavaa avoimen kierron kaasuturbiinia Siemensiltä joulukuussa 2021. Päivitetty laitos on tarkoitus saada käyttöön syyskuuhun 2023 mennessä. == Lähteet == == Aiheesta muualla == Luokka:Pohjois- Irlannin rakennukset ja rakennelmat Luokka:Yhdistyneen kuningaskunnan kivihiilivoimalat
VähäE

Eero Vähätalo, taiteilijanimeltään VähäE (s. 9. lokakuuta 1989), on suomalainen rap-artisti. VähäE on julkaissut 13 singleä ja on tullut tunnetuksi erityisesti Matti Eskon Rekkamies-kappaleesta tekemästään rap- versiosta, jonka tekoprosessissa alkuperäisesittäjä oli itse mukana. Artistin muissa kappaleissa käsitellään muun muassa itsensä voittamiseen ja tavallisen ihmisen elämään liittyviä teemoja. Tyylilajiltaan VähäE:n kappaleet ovat energistä pop-rapia. == Ura == Räppäämisen VähäE aloitti vasta verrattain vanhemmalla iällä, mutta sen jälkeen asiat etenivät varsin nopeasti. Lyhyen demotteluvaiheen jälkeen ensimmäinen single julkaistiin vuonna 2021 ja jo syyskuussa 2021 hän solmi managerointisopimuksen turkulaisen Sakon Studion kanssa. Vuoden 2022 alussa hänet kiinnitettiin lisäksi Hit Happens -levy- yhtiölle. VähäE:n ensimmäinen enemmän huomiota saanut julkaisu oli ”Tien päällä” -single, joka levisi erityisesti rekkaspottaajien ja kuskien Tiktok- julkaisujen välityksellä. Julkisuuden seurauksena syntyi myös mahdollisuus tehdä yhteisjulkaisu Matti Eskon kanssa. VähäE:n ensimmäinen live-esiintyminen oli Power Truck Showssa 12. elokuuta 2022, minkä jälkeen hän on esiintynyt lukuisissa erilaisissa tapahtumissa ympäri Suomea. == Yksityiselämä == Aamuset-lehden haastattelussa VähäE on kertonut tulleensa huostaanotetuksi kolme vuotiaana, jonka jälkeen hänet sijoitettiin sijaisperheeseen Taivassaloon maaseudulle. Hän on kertonut saaneensa tätä kautta ihanat sijaisvanhemmat ja uuden startin elämälleen. Nuorena hän oli kertomansa mukaan villi ja levoton eikä teoriapainotteinen koulunkäynti tuntunut omalta. Hyvien arvosanojen sijaan hän sai usein jälki-istuntoa. Oma juttu löytyi kuitenkin ammattikoulussa ja hän on ajanut yhdistelmäajoneuvoa vuodesta 2010. Omilla kappaleillaan hän haluaa esteistä huolimatta kannustaa ihmisiä seuraamaan omia unelmiaan sinnikkäästi. Osasta VähäE:n kappaleista on löydettävissä yhtymäkohtia hänen omaan elämäänsä. == Lähteet == Luokka:Suomalaiset hip hop -artistit Luokka:Vuonna 1989 syntyneet Luokka:Elävät henkilöt
Stock car -kilpailu

Stock car -kilpailu tarkoittaa autourheilutyyppiä. Autot ovat aikoinaan perustuneet tuotantoautoihin, josta tulee vakioautoihin viittaava nimitys, mutta nykyään autot ovat nimenomaan kilpailua varten rakennettuja. Laji on peräisin Yhdysvalloista, jonka suurin hallinnoija on NASCAR. Monet kilpailut ajetaan ovaaliradoilla, mutta myös muun tyyppisiä ratoja käytetään. Autot ovat silhuettiautoja, jotka muistuttavat ulkomuodoltaan henkilöautoja, mutta tekniikka poikkeaa täysin tuotantoautoista. Luokka:Stock car -sarjat
Formula-kilpailu

Formula-kilpailu (Pohjois-Amerikassa , ’avopyöräisillä kilpailu’) tarkoittaa moottoriurheilua avopyöräisillä yksipaikkaisilla autoilla. Termi on peräisin FIA:n käyttämästä nimeämisestä toisen maailmansodan jälkeen (formulae tarkoittaa kaavoja). Parhaiten tunnettuja formula-sarjoja ovat esimerkiksi Formula 1 ja Formula E, mutta on myös useita luokkia, joiden nimessä ei ole sanaa formula (esimerkiksi GP2). Monet formula-sarjat on tarkoitettu askeleiksi korkeamman tason sarjoihin. == Kilpasarjoja ja -luokkia == * Formula 1 * Formula 2 * Formula 3 * Formula 4 * Formula Ford * GP2 * GP3 * Indy Racing League * World Series by Renault
One Way TV

One Way TV on suomalainen kristillinen televisiokanava, joka aloitti lähetyksensä 1. maaliskuuta 2020. Kanavan on perustanut suomalainen lähetysjärjestö One Way Mission. One Way TV toimii antenniverkossa ja näkyy kaikkialla Suomessa. Kanava toimii kanavanippu E:ssä ja näkyy kanavapaikalla 34. ==Katso myös== * Tapani Suonto ==Lähteet== Luokka:Kristillinen media Suomessa Luokka:Suomalaiset televisiokanavat Luokka:Vuonna 2020 perustetut televisiokanavat Luokka:Kristillinen televisio
Cascatelli

Cascatelli on Dan Pashmanin suunittelema ”täydellinen” pastan muoto. Nimi tulee italian kielen sanasta cascata. Pashmanin mukaan kolme pääkomponenttia tekee pastan muodosta ”täydellisen”: # ”haarukoitavuus” - kuinka helppoa on saada pastan muoto haarukkaan ja pitää se siellä. # ”kastike” - kuinka hyvin kastike tarttuu siihen. # ”hampaiden uppoavuus” – kuinka miellyttävää on upottaa hampaat siihen. ==Lähteet== Luokka:Pasta
IMSA

International Motor Sports Association (IMSA) on pohjoisamerikkalainen autourheilujärjestö, jonka päämaja sijaitsee Daytona Beachissä Floridassa. Se toimii FIA:n ACCUS-haaran määräysvallan alla. IMSA:n perusti John Bishop vuonna 1969 ja nykyään sen omistaa NASCAR-järjestö. IMSA järjestää muun muassa IMSA SportsCar Championship -sarjaa. Aiempiin sarjoihin kuuluu IMSA GT Championship. Vuonna 2021 kerrottiin, että IMSA, FIA ja ACO ovat päässeet yhteisymmärrykseen Le Mans Hypercar (LMH) ja Le Mans Daytona h (LMDh) -autojen yhteensopivuudesta eri sarjoissa ja kilpailuissa. == Lähteet == Luokka:Autourheilujärjestöt Luokka:Yhdysvaltalaiset urheilujärjestöt
Dime novel

Dime Novel (”Lanttiromaani”) tarkoittaa halpaa, yleensä pehmytkantista melodraamaa ja jännitystä tarjoavaa seikkailuromaania, jotka olivat suosittuja Yhdysvalloissa noin vuosina 1860–1915. Nimitys tulee siitä, että tällaiset viihderomaanit maksoivat dimen eli 10 sentin kolikon.Hosiaisluoma 2003, s. 150 Alun perin ”dime novel” oli Erastus ja Irwin Beadlen julkaiseman Beadle’s Dime Novels -julkaisusarjan tuotenimi. Beadle’s Dime Novels -sarjan ensimmäinen kertomus oli Ann Sophia Stephensin kirjoittama Malaeska, The Indian Wife of the White Hunter, jota myytiin yli 300 000 kappaletta. Sarjassa julkaistiin villin lännen tarinoita, meritarinoita ja historiallisia romanttisia kertomuksia. Useat muut kustantajat seurasivat Beadlejen esimerkkiä ja alkoivat julkaista halpoja kertomuksia. Dime novelien suosio oli suurimmillaan 1860–1870-luvuilla, ja alkoi sen jälkeen asteittain hiipua. Useimmat dime novelit olivat lännenkertomuksia. Yksi tunnetuimmista dime novelien kirjoittajista oli E.Z.C. Judson, joka julkaisi suurimman osan tarinoistaan salanimellä Ned Buntline. Muita huomattavia dime novel -kirjailijoita olivat Stephensin ja Buntlinen ohella J. R. Coryell ja Edward L. Wheeler. Kioskikirjallisuutta julkaisevat pulp-lehdet syrjäyttivät 1900-luvun alkupuolella dime novelit. == Lähteet == * Hosiaisluoma, Yrjö: Kirjallisuuden sanakirja. WSOY. Helsinki 2003. ISBN 951-0-27401-1. === Viitteet === Luokka:Englanninkieliset sanat ja sanonnat Luokka:Viihdekirjallisuus
Luke Hughes

Luke Hughes (s. 9. syyskuuta 2003 Manchester, New Hampshire, Yhdysvallat) on yhdysvaltalainen jääkiekkoilija, joka edustaa NHL:ssä pelaavaa New Jersey Devilsiä. Hän on pelipaikaltaan puolustaja ja laukoo vasemmalta. Devils varasi Hughesin ensimmäisellä kierroksella neljäntenä pelaajana vuoden 2021 varaustilaisuudessa. Hughes edusti Yhdysvaltain USNTDP-joukkuetta World U-17 Hockey Challenge -junioriturnauksessa vuonna 2019, jossa hän joukkueineen voitti hopeaa. 5\. toukokuuta 2022 hänet nimettiin aikuisten maajoukkueeseen MM-kilpailuihin 2022. Hän teki turnauksessa yhden maalin ja kolme syöttöpistettä kymmenessä ottelussa. Hughes valittiin kapteeniksi nuorten maajoukkueeseen MM-kilpailuihin 2023. == Perhe == Luken isoveljet Quinn ja Jack pelaavat NHL:ssä. Heidän isänsä Jim Hughes on ollut Boston Bruinsin apuvalmentaja ja Toronto Maple Leafsin pelaajakehityksen johtaja, ja heidän äitinsä Ellen Weinberg-Hughes on pelannut Yhdysvaltain naisten jääkiekkomaajoukkueessa. == Lähteet == == Aiheesta muualla == * * Luokka:Yhdysvaltalaiset jääkiekkoilijat Luokka:New Jersey Devilsin varaamat pelaajat Luokka:Vuonna 2003 syntyneet Luokka:Elävät henkilöt
Giovanni de Macque

Giovanni de Macque (1548 Valenciennes, Ranska – syyskuu 1614 Napoli, Italia) oli ranskalainen säveltäjä.Giovanni de Macque AllMusic, viitattu 29.12.2022 Hän vietti suuren osan elämästään Italiassa – ensin Roomassa, sittemmin Napolissa.Jean (Giovanni) de Macque HOASM, viitattu 29.12.2022 De Macque sävelsi yli neljänkymmenen vuoden ajan teoksia, jotka vähitellen muuttuivat tyyliltään kokeellisemmiksi. De Macque lauloi lapsena keisarillisen kapellin kuorossa Wienissä. Hän opiskeli siellä myös jesuiittain oppilaitoksessa. Hänen opettajansa sävellyksessä oli Philippe de Monte. Vuosina 1580–1581 de Macque työskenteli San Luigi dei Francesi -kirkon urkurina. Hänen näiltä ajoilta peräisin olevat sävellyksensä ovat enimmäkseen tyylillisesti konventionaalisia madrigaaleja. De Macque siirtyi Napoliin vuonna 1585 tai 1586. Siellä hän palveli Venosan ruhtinasta, Carlo Gesualdon isää Fabrizio Gesualdoa. De Macquesta tuli Napolissa vuoteen 1590 mennessä Casa Santa dell'Annunziatan toinen urkuri; ensimmäisenä urkurina toimi samaan aikaan Scipione Stella. Vuonna 1594 de Macque otti vastaan urkurin viran Espanjan varakuninkaan kapellissa. Hän sai pian maestro di cappellan aseman. De Macque jatkoi myös madrigaalien säveltämistä, mutta hänen vuonna 1596 julkaistut motettinsa osoittivat jo merkkejä kiinnostuksesta epäperinteisiä tekniikoita, kuten kromaattisuutta kohtaan. De Macque jatkoi säveltämistä kokeellisemmalla tyylillä muun muassa käyttämällä aiemmin kiellettyjä intervalleja ja soveltamalla suhteellisen harvinaisia tapoja tekstin musiikkiin yhdistämisessä. Vuonna 1617 julkaistiin de Macquen teokset Gagliarda prima, Prima stravaganza ja Toccata a modo di trombetta, jotka ovat nousseet hänen levytetyimpien instrumentaalisävellystensä joukkoon. Myös de Macquen madrigaaleja on levytetty ensisijaisesti Accent Recordsille. De Macquen johdolla opiskelivat muiden muassa Andrea Falconieri, Francesco Lambardi, Giovan Domenico Montella ja Luigi Rossi. == Lähteet == == Aiheesta muualla == * IMSLP: nuotteja Luokka:Ranskalaiset säveltäjät Luokka:Renessanssisäveltäjät Luokka:Vuonna 1548 syntyneet Luokka:Vuonna 1614 kuolleet
Olav Akselsen

Olav Akselsen (28. elokuuta 1965 Stord – 17. elokuuta 2021 Stord) oli norjalainen työväenpuolueen poliitikko. Hän istui suurkäräjillä 1989–2009 ja toimi Norjan öljy- ja energiaministerinä 2000–2001. Akselsen kuoli syöpään 55-vuotiaana elokuussa 2021. Hän oli naimisissa ja hänellä oli kolme lasta. ==Lähteet== ==Aiheesta muualla== * Olav Akselsen Norjan suurkäräjien verkkosivuilla Luokka:Norjan ministerit Luokka:Vuonna 1965 syntyneet Luokka:Vuonna 2021 kuolleet
European Le Mans Series -kausi 2020

European Le Mans Series -kausi 2020 oli European Le Mans Series -sarjan 17. kausi. Koronapandemian johdosta kauden alku viivästyi heinäkuulle ja kausi lyhentyi viiteen kilpailuun kun Espanjan kilpailu peruttiin ja Le Castellet oli kahteen kertaan. Edellisenä vuotena kauden ilmoitettiin alkavan 5. huhtikuuta Espanjan Barcelonassa ja päättyvän 26. lokakuuta Portugalin Algarvessa. == Kilpailukalenteri == Nro Kilpailu Rata Sijainti Ajankohta 1 Le Castellet’n 4 tunnin ajo Circuit Paul Ricard Le Castellet, Ranska 19. heinäkuuta 2 Span 4 tunnin ajo Circuit de Spa-Francorchamps Spa, Belgia 9. elokuuta 3 Le Castellet 240 Circuit Paul Ricard Le Castellet, Ranska 29. elokuuta 4 Monzan 4 tunnin ajo Autodromo Nazionale Monza Monza, Italia 11. lokakuuta 5 Portimãon 4 tunnin ajo Autódromo Internacional do Algarve Portimão, Portugali 1. marraskuuta Perutut kilpailut Nro Kilpailu Rata Sijainti Alkuperäinen ajankohta Barcelonan 4 tunnin ajo Circuit de Barcelona-Catalunya Montmeló, Espanja 5. huhtikuuta Silverstonen 4 tunnin ajo Silverstone Circuit Silverstone, Iso-Britannia 5. syyskuuta Lähde: == Tulokset == Nro Rata LMP2-voittajatalli LMP3-voittajatalli LMGTE-voittajatalli Raportti Nro Rata LMP2-voittajakuljettaja LMP3-voittajakuljettaja LMGTE-voittajakuljettaja Raportti 1 Le Castellet No. 32 United Autosports No. 2 United Autosports No. 77 Proton Competition https://www.racingsportscars.com/results/Paul_Ricard-2020-07-18-32978.html 1 Le Castellet Alex Brundle Will Owen Job van Uitert Wayne Boyd Tom Gamble Robert Wheldon Michele Beretta Alessio Picariello Christian Ried https://www.racingsportscars.com/results/Paul_Ricard-2020-07-18-32978.html 2 Spa-Francorchamps No. 22 United Autosports No. 2 United Autosports No. 74 Kessel Racing https://www.racingsportscars.com/results/Spa-2020-08-08-32987.html 2 Spa- Francorchamps Filipe Albuquerque Philip Hanson Wayne Boyd Tom Gamble Robert Wheldon Michael Broniszewski Marcos Gomes David Perel https://www.racingsportscars.com/results/Spa-2020-08-08-32987.html 3 Le Castellet No. 22 United Autosports No. 8 Realteam Racing No. 55 Spirit of Race https://www.racingsportscars.com/results/Paul_Ricard-2020-08-29-32986.html 3 Le Castellet Filipe Albuquerque Philip Hanson Esteban Garcia David Droux Duncan Cameron Matt Griffin Aaron Scott https://www.racingsportscars.com/results/Paul_Ricard-2020-08-29-32986.html 4 Monza No. 22 United Autosports No. 13 Inter Europol Competition No. 74 Kessel Racing https://www.racingsportscars.com/results/Monza-2020-10-11-32985.html 4 Monza Filipe Albuquerque Philip Hanson Martin Hippe Nigel Moore Michael Broniszewski Nicola Cadei David Perel https://www.racingsportscars.com/results/Monza-2020-10-11-32985.html 5 Portimão No. 26 G-Drive Racing No. 2 United Autosports No. 77 Proton Competition https://www.racingsportscars.com/results/Algarve-2020-11-01-32984.html 5 Portimão Mikkel Jensen Roman Rusinov Nyck de Vries Wayne Boyd Tom Gamble Robert Wheldon Michele Beretta Alessio Picariello Christian Ried https://www.racingsportscars.com/results/Algarve-2020-11-01-32984.html == Lähteet == 2020 Luokka:Vuoden 2020 moottoriurheilu
Hanne Harlem

Hanne Harlem (s. 20. marraskuuta 1964 Oslo) on norjalainen juristi ja Työväenpuolueen poliitikko. Hän toimi Norjan oikeusministerinä 2000–2001. Harlemin isä Gudmund Harlem toimi Norjan sosiaaliministerinä ja puolustusministerinä 1950- ja 1960-luvuilla. Harlemin sisko Gro Harlem Brundtland on Norjan entinen pääministeri. ==Lähteet== ==Aiheesta muualla== * Hanne Harlem Norjan suurkäräjien verkkosivuilla Luokka:Norjan oikeusministerit Luokka:Norjalaiset juristit Luokka:Vuonna 1964 syntyneet Luokka:Elävät henkilöt
Kolmas maailma (kirja)

__NOTOC__ Kolmas maailma: uutta proosaa espanjankielisestä Amerikasta on vuonna 1966 julkaistu novelliantologia. Valikoiman on toimittanut ja suomentanut Matti Rossi. Kokoelman tunnetuimpia kirjailijanimiä ovat Jorge Luis Borges, Miguel Angel Asturias, Juan Jose Arreola, Horacio Quiroga ja Octavio Paz. == Novellit == * Guadalupe Amor: Tunnustus; Tellukeskus; Mónica Mijares; Tyydyttämätön; Likainen * Juan José Arreola: Hyönteiset; Sammakko; Boa; Maamyyrät; Pöllö; Karhu; Sarvikuono; Ajolote; Apinat; Vapaudesta; Vaimonvaihto * Miguel Angel Asturias: Tatuoidun naisen legenda; Kevätmyrskyn noidat * Jorge Luis Borges: Tlön, uqbar, orbis tertius; Babylonian arpajaiset; Baabelin kirjasto; Mies, joka kirjoitti ’Quijoten’ * Guillermo Cabrera Infante: Kuubalainen serenadi; Hän lauloi vain boleroja * Rosario Castellanas: Balún-canán * Julio Cortázar: Tarinoita kronopioista ja vaamuista; Erillisiä tarinoita; Rayuela * Luis Alberto Heiremans: Teresa * Octavio Paz: Kimppu sinisiä silmiä; Elämäni aallon kanssa * Virgilio Piñera: Liha; Matka; Suuri Baro * Horacio Quiroga: Höyhenpielus * Juan Rulfo: Luvina; Akkojen rinne; Sano niille etteivät tapa minua!; Analecto morones == Vastaanotto == Kerttu Manninen kiitti aikalaisarviossaan Kolmatta maailmaa siitä, että se toi suomalaisten tietoisuuteen latinalaisen Amerikan kirjallisuutta, jota aiemmin oli suomennettu hyvin vähän. ”Olisikin ollut suotavaa, että tähän espanjankielisen Amerikan proosan valikoimaan olisi liitetty sitä koskeva yleiskatsaus, sillä lyhyet kirjailijaesittelyt kunkin tekijänosuuden alussa eivät riittävästi pohjusta tietämättömälle kirjailijan asemaa enempää oman maansa kuin koko latinalaisen Amerikan kirjallisuudessa. Ilman katsaustakin tämä proosavalikoima on toki sekä kiinnostusta herättävä että nimistöltään edustava.” == Huomautukset == == Lähteet == Luokka:Latinalaisen Amerikan kirjallisuus Luokka:Suomalaiset antologiat Luokka:Vuoden 1966 kirjat
Tähtimerietanat

Tähtimerietanat (Dorididae) on vapaakiduskotiloihin kuuluva nilviäisheimo. Heimon lajeja tavataan merivesistä. == Taksonomia ja anatomia == Tähtimerietanat jaetaan kuuteen sukuun. Heimon lajit ovat kuorettomia ja ruumiinmuodoltaan soikeita tai pitkänomaisia. Suurimmat lajit voivat saavuttaa 20 cm:n pituuden. Tähtimerietanoiden manttelissa on useita nystyjä. Kidukset sijaitsevat peräaukon ympärillä. ==Levinneisyys ja elintavat== Tähtimerietanoita tavataan maailmanlaajuisesti meristä. Heimon lajien ravintoa ovat sienieläimet. == Lähteet == Luokka:Vapaakiduskotilot
Moyle Interconnector

Moyle Interconnector on 500 megawatin merikaapeliyhteys Skotlannin ja Pohjois- Irlannin välillä. Tasasähkötekniikalla rakennettu yhteys kulkee 63 kilometrin matkan pääosin meren alla Ayrshiren Auchencroshista Antrimin kreivikunnan Ballycronan Moreen. Kaapelia operoi Mutual Energy ja se otettiin käyttöön joulukuussa 2001. == Historia == Skotlannin ja Pohjois-Irlannin välistä kaapeli oli suunniteltu yli 30 vuotta ennen Moyle Interconnector -projektin käynnistymistä vuonna 1990. Kaapelin tarkempi suunnittelu alkoi merenpohjan tutkimuksilla, mitä seurasi sähkönsiirto-operaattorien Northern Ireland Electricity (NIE) ja Scottish Power välillä solmittu projektisopimus. Tasasähköyhteys oli todettu jo varhaisissa selvityksissä vaihtosähköyhteyttä paremmaksi ratkaisuksi, ja myöhemmät selvitykset vahvistivat havaintoa. Kaapelin luvitus valmistui pitkittyneen suunnittelu- ja kuulemisprosessin päätteeksi vuonna 1998. Muuntoasemat saatiin luvitettua kahta vuotta myöhemmin vuonna 2000, jolloin käynnistyivät myös linkin rakennustyöt. Linkki käynnistettiin joulukuussa 2001 ja saatiin täyteen kaupalliseen käyttöön huhtikuussa 2002. Kaapeli paransi sähkön toimitusvarmuutta ja madalsi energiakustannuksia Pohjois-Irlannissa. Vuonna 2007 tapahtuneen koko Single Electiricity Market|Irlannin kattavaan yhtenäiseen sähkömarkkinaan (, lyh. SEM) siirtymisen jälkeen kaapeli on hyödyttänyt Pohjois-Irlannin ohella myös Irlannin tasavallan kuluttujia. Uusiutuva energiantuotanto on kasvanut merkittävästi koko Irlannissa, minkä seurauksena linkkiä on käytetty myös kasvavassa määrin ylituotannon siirtoon Skotlantiin. Integrated Single Electricity Marketiin (I-SEM) siirtyminen lokakuussa 2018 on edelleen vahvistanut Irlannin SEM-markkinan ja Ison-Britannian markkinaintegraatiota ja tehostanut Moyle Interconnectorin molemminsuuntaista hyödyntämistä. == Tekninen toteutus == Moyle Interconnector koostuu Skotlannissa ja Pohjois- Irlannissa sijaitsevista 2 × 250 kV kaksoismonopolaarisista HVDC- muuntoasemista ja ne yhdistävistä kahdesta erillisestä 250 megawatin merikaapeleista, joiden pituus on 63 kilometriä. Kaapeliyhteyttä varten jouduttiin rakentamaan Skotlannin päässä myös uusi 64-kilometrinen 275 kilovoltin vaihtovirtayhteys. Nexans Norway toimitti siirtoyhteyden kaapeloinnit ja Siemens muuntoasemat. Hankkeen pääurakotisija oli Viridan Group. == Lähteet == == Aiheesta muualla == Luokka:Merikaapelit (sähkönsiirto) Luokka:Energia Yhdistyneessä kuningaskunnassa Luokka:Pohjois-Irlannin rakennukset ja rakennelmat Luokka:Skotlannin rakennukset ja rakennelmat
Suola (täsmennyssivu)

Suola voi viitata seuraaviin asioihin: * suola eli ioniyhdiste, yleisnimitys pääasiassa ionisidoksista koostuvalle yhdisteelle * erilaisia suoloja: ** ruokasuola eli natriumkloridi, kemiallinen yhdiste ja elintarvike ** merisuola ** tiesuola eli maantiesuola ** vuorisuola * Suola, joki Venäjällä
Laure Cinti-Damoreau

Laure Cinti-Damoreau (alun perin Laure-Cinthie Montalant; 6. helmikuuta 1801 Pariisi – 25. helmikuuta 1863 Pariisi) oli ranskalainen oopperalaulaja, joka oli äänialaltaan sopraano.Cinti-Damoreau, Laure Oxford Reference, viitattu 29.12.2022Cinti-Damoreau, Laure (1801-1863) Bru Zane Mediabase, viitattu 29.12.2022 Cinti-Damoreau opiskeli pianonsoittoa, solmisaatiota ja harmoniaa Pariisin konservatoriossa. Lauluopetusta hän sai Charles-Henri Plantadelta, jonka opastamana hän pääsi tutustumaan Pariisin salonkeihin. Angelica Catalani kiinnostui Cinti-Damoreausta, joka pääsi vuonna 1816 debytoimaan Théâtre- Italieniin Lilan roolissa Vicente Martín y Solerin oopperassa Una cosa rara. Taiteilijanimekseen Cinti-Damoreau omaksui tuolloin Angelica Catalanin italialaistaman nimen Cinti. Vuosina 1816–1818 hän esiintyi lähinnä sivurooleissa, mutta sai tunnustusta myös pääroolin tulkinnasta Manuel Garcían oopperassa Il califfo di Bagdad. Vuonna 1819 Cinti-Damoreausta tuli Théâtre- Italienin vakituinen jäsen. Hän saavutti suosiota rooleilla muiden muassa oopperoissa Sevillan parturi (Rosina), Don Giovanni (Zerlina), Varasteleva harakka (Ninetta) ja Tancredi (Amenaide). Cinti-Damoreau oli vuodesta 1827 naimisissa laulajakollegansa Vincent-Charles Damoreaun kanssa. Cinti-Damoreau oli vuosina 1825–1835 yksi Pariisin oopperan johtavista esiintyjistä. Hän oli siellä mukana kantaesittämässä oopperoita Gioacchino Rossinilta (muun muassa Wilhelm Tell), Daniel-François-Esprit Auberilta ja Giacomo Meyerbeeriltä. Cinti-Damoreau jatkoi uraansa vuosina 1836–1841 Opéra-Comiquessa, jossa hän pääsi Auberin suosikkiesiintyjäksi. Hän matkusti esiintymään myös Lontooseen, Brysseliin, Haagiin, Yhdysvaltoihin ja Pietariin.Cinti-Damoreau mss., 1827-1856 Archives Online at Indiana University, viitattu 29.12.2022 Vuosina 1833–1856 Cinti-Damoreau toimi Pariisin konservatorion ensimmäisenä naispuolisena laulunopettajana. Cinti-Damoreau loi poikkeuksellisen suuren määrän rooleja uusissa oopperoissa. Myös ohjelmiston monipuolisuus teki hänen urastaan erityisen: hän oli yksi harvoista laulajista, jotka saavuttivat menestystä laajalti vaihtelevissa oopperalajeissa (opera buffa, opera seria, grand opéra, opéra comique). Laulu- ja opetustyönsä ohella Cinti-Damoreau julkaisi useita sävellyksiä ja kirjan Méthode de Chant. == Lähteet == == Aiheesta muualla == * IMSLP: Laure Cinti-Damoreau Luokka:Ranskalaiset oopperalaulajat Luokka:Sopraanot Luokka:Vuonna 1801 syntyneet Luokka:Vuonna 1863 kuolleet
James Allen

James Allen voi tarkoittaa seuraavia: * James Allen (journalisti) (s. 1966), journalisti ja selostaja * James Allen (kilpa-autoilija) (s. 1996), australialainen kilpa-autoilija
James Allen (kilpa-autoilija)

James Allen (s. 4. heinäkuuta 1996, Perth) on australialainen kilpa-autoilija. Allen on ajanut European Le Mans Series -sarjassa. Allen on voittanut vuonna 2012 Australian karting-mestaruuden. Allen on ajanut vuonna 2018 FIA World Endurance Championship -sarjassa DragonSpeed-tallissa Fujin 6 tunnin ajoissa. == Lähteet == Luokka:Australialaiset autourheilijat Luokka:European Le Mans Series -kuljettajat Luokka:Vuonna 1996 syntyneet Luokka:Elävät henkilöt
William Aiton

William Aiton (1731 Hamilton, Lanarkshire, Skotlanti – 2. helmikuuta 1793 Lontoo) oli skotlantilainen kasvitieteilijä ja puutarhuri. Hän oli Kew Gardens -puutarhan ensimmäinen hoitaja ja sen kehittäjä. ==Elämä ja ura== Aiton syntyi pienessä kylässä Hamiltonin lähellä Lanarkshiressä ja perehdytettiin lapsena puutarhurin työhön. Vuonna 1754 hän tuli Lontooseen etsimään työtä, ja Chelsea Physic Garden -puutarhan silloinen puutarhuri Philip Miller palkkasi hänet apulaiseksi. Vuonna 1759 hänet nimitettiin ensimmäiseksi hoitajaksi Kewin kasvitieteelliseen puutarhaan, joka oli tuolloin Walesin leskiprinsessa Augustan omistuksessa. Aiton nosti pian puutarhan aseman merkittäväksi, loi sen arvostetun maineen ja kartutti sen kokoelmia. Vuonna 1783 hänet ylennettiin Kew'n ja Richmondin kuninkaallisten metsästys- ja huvipuutarhojen johtajaksi, ja hän säilytti samalla entisen virkansa. Samalla Yrjö III rakennutti hänelle talon Kew'hen. Vuonna 1789 hän julkaisi teoksen Hortus Kewensis, joka on luettelo Kewin kuninkaallisessa puutarhassa viljellyistä kasveista. Tähän arvostettuun teokseen, joka sisältää 5 600 kasvin luettelon, hän käytti suuren osan vapaa-ajastaan yli kuudentoista vuoden ajan. Toinen painos ilmestyi vuosina 1810–1813 viitenä niteenä Aitonin vanhimman pojan William Townsend Aitonin toimittamana. Hän sai apua Daniel Solanderilta, Joseph Banksin herbaarion silloiselta kuraattorilta, jolle Kew'n ja muiden tärkeiden puutarhojen kasvit lähetettiin nimettäviksi. Jonas Dryander, Banksin toinen avustaja, auttoi myös Aitonia. Kuoltuaan William Aitonin seuraajaksi Kewin johtajaksi tuli hänen poikansa William Townsend Aiton. Hänen toinen poikansa John Townsend Aiton vastasi Windsorin kuninkaallisesta puutarhasta. ==Lähteet== ==Aiheesta muualla== Luokka:Brittiläiset kasvitieteilijät Luokka:Skotlantilaiset biologit Luokka:Puutarhurit Luokka:Vuonna 1731 syntyneet Luokka:Vuonna 1793 kuolleet
Tähti (Wöyh!)

Tähti on Wöyh! -yhtyeen viides studioalbumi, joka julkaistiin 6. tammikuuta 2023. Albumin sävellyksistä vastaa Antti Hyyrynen, ja sanoituksista Jussi Hyyrynen. == Kappaleet == # # # # # # # # # == Arvostelut == * Kaaoszine: == Lähteet == Luokka:Vuoden 2023 albumit Luokka:Wöyh!-yhtyeen albumit
Maria Chiara

Maria Chiara (s. 1939 Oderzo) on italialainen oopperalaulaja, joka on äänialaltaan sopraano. Hän esiintyi varhaisella urallaan lyyrisissä rooleissa, mutta tuli sittemmin tunnetuksi myös dramaattisena sopraanona.Maria Chiara (1939) Naxos, viitattu 29.12.2022 Chiara opiskeli Venetsian Conservatorio Benedetto Marcellossa vuosina 1960–1965 basso Antonio Cassinellin johdolla. Hän myös meni Cassinellin kanssa naimisiin. Lisäksi Chiara oli Maria Carbonen oppilaana Torinossa. Hän teki debyyttinsä vuonna 1965 Desdemonan roolissa Giuseppe Verdin Otellon esityksessä Dogen palatsissa. Tämän jälkeen hänet kutsuttiin esiintymään Amsterdamiin, Brysseliin, Pariisiin ja Napolin Teatro San Carloon. Chiara esiintyi ensimmäisen kerran Arena di Veronan festivaalilla vuonna 1969 Liùna (Turandot); hänen kanssaan esiintyi Plácido Domingo. Vuonna 1970 Chiara esiintyi Arena di Veronan festivaalilla Micaelan roolissa Carmenissa. 1970-luvulla Chiara oli aktiivinen eri puolilla Eurooppaa. Hän teki esimerkiksi Münchenin- ja Wienin-debyyttinsä vuonna 1970. Berliinissä, Hampurissa ja Maggio Musicale Fiorentino -juhlilla hän esiintyi ensimmäisen kerran vuonna 1971. Chiara teki La Scalan -debyyttinsä vuonna 1972 Micaelan roolissa ja Covent Gardenin -debyyttinsä Liùna vuonna 1973. Yhdysvalloissa hän esiintyi ensimmäisen kerran Giacomo Puccinin Manon Lescautin nimiroolissa Chicagossa 1977. Vielä samana vuonna hän esiintyi Metropolitan-oopperassa Violettana (La traviata). Chiara oli ottanut varhaisen askeleen kohti aiempaa dramaattisia rooleja jo esiintymällä Toscan nimiroolissa Teatro San Carlossa 1974. 1980–1990-luvuilla hän esiintyi monesti Aidan nimiroolissa, esimerkiksi Arena di Veronan festivaalilla vuosina 1980–1986 ja Luciano Pavarottin kanssa La Scalassa vuonna 1985. Chiara jatkoi musiikin parissa toimimista aktiivisena opettajana näyttämöltä vetäytymisensä jälkeen. == Lähteet == Luokka:Italialaiset oopperalaulajat Luokka:Sopraanot Luokka:Vuonna 1939 syntyneet Luokka:Elävät henkilöt
Seitsemän viisasta mestaria

Seitsemän viisasta mestaria () on keskiaikainen, viidestätoista novellista koostuva runomuotoinen teos. Teoksen päähenkilön nimenä on Syntipas tai Sindibâd. Se on lähtöisin Persiasta, ja siitä tehtiin 800-luvulta alkaen erikielisiä käännöksiä ja proosatekstejä. Näin siitä muodostui helppolukuinen kansankirjaFolkböcker. Nordisk Familjebok. Runeberg.org., jonka erikielisissä käännöksissä on monia eri vaikutteita. Teoksia julkaistiin eri nimillä, kuten Sinbad-kirja, Sindibâd, Filosofi Syntipaksen kirjaBeck, Hans Georg, Byzantinisches Erotikon. Beck, München 1986. ISBN 3-406-31309-4. S. 128., Historia septem sapientum, Sept Sages de Rome ja Sieben weise Meister (vuodelta 1473). Teoksen oletetaan olevan alun perin Intiasta, mutta sen vanhin tunnettu versio on 800-luvun Persiasta. ==Lähteet== ==Aiheesta muualla== *Seven Wise Masters. Encyclopedia Britannnica. Wikisource. Luokka:Keskiajan kirjallisuus Luokka:Novellikokoelmat
Theophilus London

Theophilus London (s. 1987 Trinidad) on yhdysvaltalainen rap-artisti ja laulaja. Trinidadilaissyntyinen London vietti lapsuutensa New Yorkissa. Hän on julkaissut levyjä vuodesta 2011 lähtien. Hänen toistaiseksi merkittävin levynsä on Bebey (2020). Londonista tehtiin katoamisilmoitus joulukuussa 2022. Häneen oli viimeksi saatu yhteys 15. lokakuuta 2022. Hän oli siihen asti aktiivinen Instagramissa. Perhe on ollut viimeksi yhteydessä häneen heinäkuussa 2022. London löytyi tammikuun alussa kutakuinkin kunnossa.Nika Shakhnazarova: New York Post 5.1.2023. Viitattu 28.1.2023 ==Lähteet== ==Aiheesta muualla== Luokka:Yhdysvaltalaiset muusikot Luokka:Vuonna 1987 syntyneet Luokka:Elävät henkilöt
Letsile Tebogo

Letsile Tebogo (s. 7. kesäkuuta 2003) on botswanalainen pikajuoksija ja olympiavoittaja. Tebogo voitti 100 metrin kultamitalin kaksi kertaa peräkkäin yleisurheilun alle 20-vuotiaiden MM-kisoissa vuosina 2021 ajalla 10,19 ja 2022 alle 20-vuotiaiden maailmanennätysajalla 9,91. Ennätys on edelleen hänen hallussaan. Hän saavutti kummallakin kerralla 200 metrillä hopeaa. Tebogo voitti 200 metrin Afrikan-mestaruuden Saint Pierressä 2022 tuulituloksella 20,26. Saman vuoden Eugenen MM-kilpailuissa hän karsiutui 100 metrin välierissä. Heinäkuussa 2023 Tebogo juoksi Afrikan ennätyksen 200 metrin matkalla aikaan 19,50. Tebogo voitti 100 metrin hopeaa Budapestin MM- kilpailuissa 2023 maansa ennätysajalla 9,88. 200 metrillä hän saavutti pronssia ajalla 19,81. Hän juoksi toisen osuuden Botswanan voittaessa kultaa World Athletics Relays -kilpailujen 4 × 400 metrin viestissä Nassaussa 2024. Pariisin olympialaisissa 2024 hän voitti 200 metrin kultaa Afrikan ennätysajalla 19,46 100 metrillä hän sijoittui kuudenneksi Botswanan ennätyksellä 9,86. 4 × 400 metrin viestissä hän juoksi ankkuriosuuden Botswanan saavuttaessa hopeaa Afrikan ennätysajalla 2.54,53. Tebogon lempinimi on ”Schoolboy” nuorena saavutetun menestyksen myötä. Itsevarman tyylinsä ja ennätystensä vuoksi Tebogoa on verrattu nuoreen Usain Boltiin. == Lähteet == Luokka:Botswanalaiset pikajuoksijat Luokka:Botswanalaiset olympiavoittajat Luokka:Vuonna 2003 syntyneet Luokka:Elävät henkilöt
Karjalohjan työväentalo

Karjalohjan työväentalo on Särkijärven kylässä Karjalohjalla Lohjan kaupungissa sijaitseva työväentalo. ==Historiaa== Karjalohjan työväenyhdistys perustettiin vuonna 1906. Vuonna 1907 yhdistyksessä oli 32 jäsentä, 24 miestä ja 8 naista. Yhdistys asetti vuonna 1907 rakennustoimikunnan, joka aloitti heti tontin etsinnän työväentaloa varten. Maaliskuussa 1909 ostettiin tontti Särkijärven rannalta 400 markalla. Tämän jälkeen ostettiin osa Varppulan talon vanhasta asuinrakennuksesta työväentalon tarpeiksi. Myös hirsiä hankittiin talon rakennuspuiksi. Yhdistyksen rahat hupenivat näihin ostoihin, ja lisäksi piti ottaa lainaa paikalliselta torpparilta ja Karjalohjan Säästöpankilta. Yhdistys oli saanut lainat maksetuiksi vuonna 1917. Työväentalon rakennustyöt aloitettiin vuonna 1909, ja samana vuonna pidettiin jo ensimmäiset arpajaiset omassa talossa. Talon vihkiäiset olivat lokakuussa 1909. Vuonna 1917 Hangossa maihin nousseita saksalaissotilaita majoitettiin työväentalossa. Talo saatiin takaisin yhdistyksen haltuun toukokuussa 1919 huonossa kunnossa. Kirjasto oli hävinnyt, ja irtaimisto oli rikki. Yhdistyksen lippu oli kadonnut, eikä sitä saatu koskaan takaisin. Talon korjaus aloitettiin vuonna 1920. Vuonna 1931 työväentalon ovia ja ikkunoita tervattiin. Viranomaiset saivat tekijät heti kiinni, ja heidät tuomittiin maksamaan sakkoja ja korvauksia työväenyhdistykselle. Tämä oli harvinaista lapualaisvuosina. ==Rakennus== Työväentalo on voitu pitää hyvässä kunnossa enimmäkseen arpajaistuotoilla. Vuonna 1980 työväentaloa uudistettiin. Siihen rakennettiin uusi ravintolaosa ja nykyaikaiset saniteettitilat. == Toimintaa työväentalolla== Työväentalolla järjestettiin ensimmäinen vappujuhla jo valmistumisvuonna 1909. Myös hyvin menestyneitä iltamia järjestettiin. Aluksi humalaiset aiheuttivat iltamissa häiriöitä. Nimismies kielsikin työväentalolla iltamat ja ohjelmalliset viikkokokoukset. Lähettyvillä toimi viinakauppiaita ja pontikkatehtailijoita, joita onnistuttiin saamaan syytteeseen laittomasta toiminnasta. Työväentalosta ei haluttu roskaväen metelöimispaikkaa. Työväentalon tärkein tapahtuma on ollut jokavuotinen arpajaisjuhla. Sitä on vietetty talon pihapiirissä. Ohjelmassa on ollut kilpailuja, pelejä ja poliittinen tilannekatsaus. Juhla on kerännyt aina suuren joukon väkeä. Vaikka rahoilla olisi ollut tarvetta omaankin käyttöön, lahjoitettiin vuonna 1922 tuotoista 20 prosenttia varattomille kansakoululaisille ja vuonna 1929 osa tuotoista Särkijärven kansakoulun vähävaraisten oppilaiden vaatetukseen. Talo on edelleen käytössä, ja sitä vuokrataan erilaisiin tapahtumiin. == Lähteet == Luokka:Työväentalot Luokka: Karjalohjan rakennukset ja rakennelmat
Lukuhaaste

Lukuhaaste on usein listan muodossa esitetty vaihteleva määrä tehtäviä, joissa luetaan erilaisia kirjoja. Haasteiksi nimetyt tehtävät innostavat lukemaan monipuolisesti. Lukuhaasteet hyödyntävät myös yhteisöllisyyttä ja sosiaalista mediaa. Kunkin haastekohdan suorittaminen vaatii yleensä tietynlaisen kirjan lukemista. Haasteena voi olla lukea punakantinen kirja tai alaikäisestä päähenkilöstä kertova romaani. Kouluissa käytössä olevasta lukudiplomista poiketen kirjat voi valita vapaasti ja säännöt ovat väljiä. Suomessa tunnetuimpia lukuhaasteita on Helsingin seudun kirjastojen Helmet-lukuhaaste, mutta monilla kirjastoilla on omansa, ja haasteita suunnataan eri ikäisille. Listan ohella haasteet voidaan tuoda esille esimerkiksi bingoruudukon avulla. Tehtävänä voi olla myös lukea tietty minuuttimäärä eri paikoissa, villasukat jalassa tai taskulampun valossa.300 minuutin lukuhaaste. Oulun kaupunginkirjasto. Viitattu 29.11.2022. Lukuhaasteita järjestetään Suomen ulkopuolella muun muassa Australiassa Premier's Reading Challenge ja PopSugar Reading Challenge sekä Englannissa Summer Reading Challenge 1999 alkaen. == Lähteet == Luokka:Lukeminen Luokka:Kirjallisuustapahtumat
Bateman

Bateman on muun muassa seuraavien henkilöiden sukunimi: * Gabriel Bateman (s. 2004), yhdysvaltalainen lapsinäyttelijä * Jason Bateman (s. 1969), yhdysvaltalainen näyttelijä, ohjaaja ja tuottaja * Justine Bateman (s. 1966), yhdysvaltalainen näyttelijä == Kuvitteettiset henkilöt == * Patrick Bateman, Bret Easton Ellisin romaanin Amerikan Psykon protagonisti ja kertoja
Audi R8 LMP

Audi R8 on Audin valmistama Le Mans Prototype -luokan kilpa-auto, joka voitti Le Mansin 24 tunnin ajot viidesti vuosina 2000, 2001, 2002, 2004 ja 2005. R8 saavutti 63 voittoa 80 kilpailussa. Auto kehitettiin Audin vuoden 1999 autosta Audi R8R. Auton monokokki on valmistettu hiilikuitukomposiitista. Auton moottori on kahdella turboahtimella varustettu 3.6 litran V8-moottori, joka tuottaa noin 600 hevosvoimaa. Moottori käyttää bensiiniä ja sen seuraajat R10, R15 ja R18 käyttävät dieseliä. Auto kehittyi vuosina 2001-2005 hieman pääasiassa vastauksena sääntöihin, joilla pitovoimaa ja tehoa pyrittiin rajoittamaan. Auton aerodynamiikan suunnitteli Michael Pfadenhauer, rungon Wolfgang Appel, ja moottorin Ulrich Baretzky. == Lähteet == Luokka:Audi Luokka:Le Mans Prototype -autot
In Victory

In Victory on kansainvälinen metallimusiikki-projekti, jota johtaa espanjalainen kitaristi Víctor Angulo González. In Victory kuvaa heidän soundiaan uplifting metal, tämä on yhdistelmä power metal, sinfoninen metalli ja lyyrinen lähestymistapa, joka on suunnattu inspiroivaan ja motivoivaan."Victor «V M-M»: -For me, power metal must be glorious, inspiring, full of life ", PowerMetal.no (englanniksi) 9. tammikuuta 2019"Interview with In Victory (Spain/Sweden/Finland) ", SteelInterviews.com (englanniksi) 3. helmikuuta 2020 == Historia == In Victory julkaisi ensimmäisen EP:nsä,Uplifting Metal, vuonna 2019, yhteistyössä Samy Saemannin kanssa (ex- Freedom Call) ja Glyndwr Williams (Power Quest). Sittemmin he ovat julkaisseet EP:n nimeltä Ecstasy of the Enlightened vuonna 2020; ja kolme sinkkua: The Prophecies Will Unfold (Orchestral Version), yhteistyössä Rikard Sundénin kanssa (ex- Sabaton) ja Örebron yliopiston kuoro ja orkesteri Ruotsissa, The Pulse of the Heart, Here We Stand, ja Till the Break of Dawn. == Jäsenet == In Victoryn muodostavat kitaristi ja säveltäjä Víctor Angulo González, laulaja Kim Arefäll, basisti Joonas Ylänne sekä rumpali ja tuottaja Topias Kupiainen. Jälkimmäinen on myös osa suomalaista konsernia Arion ja ääniteknikko Stratovarius, bändi, jossa hänen veljensä, Matias Kupiainen hän on kitaristi.Topias Kupiainen en Encyclopedia Metallum", Metal-Archives.com (englanniksi). Konsultoitu 22.5.2020 == Lähteet == == Aiheesta muualla == * In Victory en Encyclopedia Metallum Luokka:Espanjalaiset yhtyeet
Hanna Sobatško-Šostak

Hanna Sobatško-Šostak, , (15. joulukuuta 1883 Skoptsi, Perejaslavin piiri, Pultavan kuvernementti – 3. joulukuuta 1965 Tšerkizovo, Moskovan alue, Neuvostoliitto) oli kansantaiteen ja kansanomaisen koristemaalauksen mestari. Sobatško-Šostak aloitti 1910 Skoptsissa A. Semigradovan ja Je. Prybylskan kansantaiteen työpajassa kirjontamallien ja kilim-kuvioiden maalaamisen. Hän asui vuodesta 1932 Tšerkizovossa ja suunnitteli koristemalleja paikalliselle vaatetustehtaalle. Hänen kukka- ja eläinaiheisille maalauksilleen ovat ominaisia dynaamiset sommitelmat, epäsymmetria ja voimakkaat värit. Sobatškon töitä oli näytteillä Kiovassa ja muualla Neuvostoliitossa sekä Länsi- Euroopassa ja Yhdysvalloissa. H. Mjestjetškinin kirja hänestä ilmestyi Kiovassa 1965. ==Lähteet== ==Aiheesta muualla== Luokka:Ukrainalaiset taiteilijat Luokka:Vuonna 1883 syntyneet Luokka:Vuonna 1965 kuolleet
Andor

Andor voi tarkoittaa seuraavia: * Andor, Tähtien sota -aiheinen televisiosarja vuodelta 2022 ** Cassian Andor, sarjan nimikkohahmo * Andor Technology, tieteellisten digikameroiden valmistaja. Se on etunimi muun muassa seuraavilla henkilöillä: * Andor Ajtay (1903–1975), unkarilainen näyttelijä * Andor Basch (1885–1944), unkarilainen maalari * Andor Deli (s. 1977), unkarilainen poliitikko * Andor Földes (1913–1992), unkarilaissyntyinen pianisti ja kapellimestari * Andor Jaross (1896–1946), unkarilainen poliitikko * André Kertész (alun perin Andor Kertész, 1894–1985), unkarilaissyntyinen valokuvaaja * Andor Lilienthal (1911–2010), unkarilainen shakin suurmestari. Se on sukunimi muun muassa seuraavilla henkilöillä: * László Andor (s. 1966), unkarilainen taloustieteilijä.
Partille Tidning

Partille Tidning (lyh. PT) on ruotsalainen vuonna 2004 perustettu verkkolehti. Se ilmestyi alun perin ilmaisjakelulehtenä, mutta ajautui konkurssiin 2019. Syksyllä 2020 Stampen Media -konserni osti konkurssipesän ja alkoi julkaista Partille Tidningiä tilattavana verkkolehtenä vuonna 2021. ==Lähteet== ==Aiheesta muualla== * Lehden verkkosivut Luokka:Ruotsalaiset verkkolehdet Luokka:Partillen kunta
Tähtisumutusta

Tähtisumutusta on Kake Singersin albumi vuodelta 1979. # Ollaan kahden lällällää 2:49 # Kauhukakara 2:44 # Sammakko serenaadi 3:40 # Tappajahauki 2:54 # Julma nainen 2:42 # Hot hot hot 1:00 # Vaivaisen valitus 2:58 # Hirmuinen rytmitauti 3:19 # Veturi veressäin 3:31 # Birgitan ballaadi 4:24 # Täyttä laukkaa 2:48 # Hunajaa 3:16 # Ovelan pojan polska 2:02 Luokka:Vuoden 1979 albumit Luokka:Suomalaiset iskelmäalbumit